15.05.2023 nr 3-2/2064 - 11	

	

	
Lükati tee 1 kinnistu detailplaneeringu algatamine Pirita linnaosas		

Planeerimisseaduse § 128 lõike 8 kohaselt tuleb kohalikul omavalitsusel teavitada 30 päeva jooksul detailplaneeringu algatamise otsuse tegemise päevast arvates isikuid, kelle õigusi võib planeering puudutada, ja isikuid, kes on avaldanud soovi olla selle koostamisse kaasatud. Sellest tulenevalt teavitame Teid, et Tallinna Linnavalitsuse 3. mai 2023 korraldusega nr 397 algatati Lükati tee 1 kinnistu detailplaneering, eesmärgiga moodustada Lükati tee 1 elamumaa sihtotstarbega kinnistust kaks elamumaa sihtotstarbega krunti, millest ühele krundile määrata ehitusõigus olemasoleva üksikelamu ja abihoonete järgi ning ühele elamumaa krundile ehitusõigus ühe kuni 3-korruselise elamu ehitamiseks. Lisaks jääb planeeritavale alale üldkasutatava maa sihtotstarbega Lükati tee 5 kinnistu, mille kaudu kavandatakse uuele hoonele juurdepääs Jõekalda tänavalt. Olemasolevale hoonele juurdepääs Lükati teelt säilib. Lisaks antakse detailplaneeringus ala haljastuse, parkimise ja tehnovõrkudega varustamise põhimõtteline lahendus. Detailplaneeringu ala ja kontaktvööndi piiri skeem on korralduse lisas.
Detailplaneeringu lähteseisukohtade ja eskiislahendusega on võimalik tutvuda planeeringute registris https://tpr.tallinn.ee/DetailPlanning/Details/DP045900#tab31
	
Lugupidamisega	

	
	
(allkirjastatud digitaalselt)	
Oliver Alver	
ameti juhataja asetäitja

	
Lisa:	Tallinna Linnavalitsuse 03.05.23 korraldus nr 397	

Heli Monso
6404792 heli.monso@tallinnlv.ee